Intră acum și în grupul de
Președintele PNL Suceava, Gheorghe Flutur, a participat miercuri după amiaza la lansarea candidatului la primar al comunei Grănicești, Gheorghe Cozachevici. Întâlnirea a avut loc la căminul cultural din satul Românești, unde s-au reunit și cetățenii ai satelor vecine.
Președintelui Flutur i-a fost din nou alături primarul orașului Siret, Adrian Popoiu.
În cadrul întâlnirii au fost purtate discuții directe despre așteptările locuitorilor, care sunt nemulțumiți de calitatea drumurilor comunale, care așteaptă un dispensar medical, așteaptă dezvoltarea rețelei de gaze naturale și mereu fac comparație cu comuna Dărmănești, condusă de Dan Chidoveț, dorind să ajungă și comuna lor la fel.
Candidatul PNL a prezentat prioritățile pentru dezvoltarea întregii comune, iar președintele Gheorghe Flutur a vorbit despre perspectiva A7, care va traversa această localitate și a vorbit de șansele de dezvoltare a zonei, subliniind că trebuie refăcut planul de urbanism al comunei, să se găsească suprafețe pentru posibile parcuri industriale în preajma autostrăzii.
Flutur a vorbit și despre nevoia extinderii rețelei de apă și canal în celelalte sate, Slobozia și Gura Solcii, extinderea programului masa sănătoasă în școli, amenajarea de parcuri și zone de joacă pentru copiii și a recomandat participanților sa îl voteze pe Gheorghe Cozachevici, ca om al locului, om gospodar, care face foarte buna echipă cu el.